What It Feels Like for a Girl

"What It Feels Like for a Girl" (בעברית: "אֵיךְ זֶה מַרְגִּישׁ עֲבוּר אִשָּׁה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השמיני שלה, Music (2000). הוא יצא לאור ב-16 באפריל 2001, בהוצאת חברות התקליטים האחים וורנר ומאבריק רקורדס, כסינגל השלישי והאחרון מתוך האלבום. שתי גרסאות נוספות פורסמו: הראשונה היא רמיקס בסגנון דאנס והשנייה היא גרסת בשפה הספרדית בשם "Lo Que Siente La Mujer". השיר נכתב על ידי מדונה, ביחד עם גאי סיגסוורת' ודייוויד טורן והופק על ידי אותם השניים הראשונים, ביחד עם מארק "ספייק" סטנט. מבחינה מוזיקלית, "What It Feels Like for a Girl" הוא שיר המכיל את סגנון האלקטרופופ בשילוב סינת'-פופ, בס וצלילים עמומים. גרסת הרמיקס שלו כוללת קטעי טראנס. מבחינה לירית, "What It Feels Like for a Girl" מדבר על היחס של החברה כלפי נשים ועל מיתוסים ותוויות שיש כלפי נשים. בניסיון להדגיש את המסר הפמיניסטי שלו, הוא נפתח בקטע מתוך נאום של השחקנית הצרפתייה שארלוט גינסבורג אותו אמרה בסרט The Cement Garden (1993). מבחינה מסחרית, השיר זכה להצלחה בעולם כאשר הגיע למקום השמיני באירופה הוט 100, השני בקנדה הוט 100, החמש-עשרה בניו זילנד והשישי במצעד הסינגלים האוסטרלי. בארצות הברית הצלחתו הייתה מתונה, כאשר הגיע למקום ה-23 במצעד הבילבורד הוט 100. עם זאת, הגיע למקום הראשון במצעד שירי הדאנס קלאב. השיר זכה לביקורות חיוביות רבות ממבקרי המוזיקה שכינו אותו כגולת הכותרת של Music. בנוסף לכך, הם טענו שזה אחד מהשירים הבוגרים ביותר שלה מבחינה מוזיקלית. הווידאו קליפ של "What It Feels Like for a Girl" בוים על ידי בעלה לשעבר של מדונה, גאי ריצ'י והופץ במרץ 2001. בקליפ ניתן לראותה כשהיא חוטפת אישה מבוגרת ויוצאת איתה למסע של סדרת פשעים. הקליפ זכה לביקורות שליליות והוא הואשם במסרים של התעללות ואלימות, מה שגרם ל-MTV לאסור אותו לשידור לפני השעה 7 בערב. הקליפ הופץ גם בפורמטים של DVD ו-VHS ונמכר בלמעלה מ-6,200 עותקים בשבוע הראשון שלו, מה שהביא לשבירת שיא גינס. "What It Feels Like for a Girl" בוצע בסיבוב ההופעות "Drowned World Tour" ובנוסף, זכה לגרסת כיסוי על ידי הקאסט של הסדרה Glee. מדיה וקבצים בנושא What It Feels Like for a Girl בוויקישיתוף מידע על היצירה "What It Feels Like for a Girl" באתר מיוזיק בריינז מידע על הסינגל "What It Feels Like for a Girl" באתר מיוזיק בריינז מידע על היצירה "What It Feels Like for a Girl" באתר Discogs סרטון השיר "What It Feels Like for a Girl" באתר יוטיוב מכירות בארצות הברית של גרסת הרמיקס נכון למאי 2001. מכירות בממלכה המאוחדת נכון לאוגוסט 2008. מדונה, גאי סיגסוורת', מארק "ספייק" סטנט Madonna - What It Feels Like For A Girl (באנגלית), 2001, נבדק ב-2023-11-04 The Cement Garden, 1994-02-11, נבדק ב-2023-11-04 "Madonna Chart History". Billboard. נבדק ב-2018-03-24. madonna (2009-10-26), Madonna - What It Feels Like For A Girl, נבדק ב-2018-03-24 'What It Feels Like For A Girl': Madonna's Feminist Anthem Still Rings True, 15 Years Later, PopCrush (באנגלית) Vision, Madonna Art. "Guinness World Records: Madonna is the best selling female recording artist of all time - Madonna Art Vision". Madonna Art Vision (בצרפתית). נבדק ב-2018-03-24. "ARIA Charts – Accreditations – 2001 Singles" (PDF). Australian Recording Industry Association. Pietroluongo, Silvio (May 19, 2001). "Hot 100 Spotlight". Billboard. p. 85. Jones, Alan (August 19, 2008). "The Immaculate Guide to 50 Years of Madonna". Music Week. Madonna: Her Singles sales & Chart History Updated (1982 - 2015)